নাসরি রাজবংশ
নাসরি রাজবংশ (আরবি: بنو نصر banū Naṣr) ছিল স্পেনের শেষ মুসলিম রাজবংশ। এই রাজবংশ ১২৩৮ থেকে ১৪৯২ খ্রিষ্টাব্দ পর্যন্ত গ্রানাডা আমিরাত শাসন করেছিল। ১২১২ সালে লাস নাভাস দ্য টোলোসার যুদ্ধে আলমোহাদ খিলাফতের পরাজয়ের পর নাসরি রাজবংশ ক্ষমতায় আরোহণ করে। প্রতিষ্ঠার পর থেকে ২৩ জন আমির গ্রানাডা শাসন করেছেন। শেষ শাসক দ্বাদশ মুহাম্মদ খ্রিষ্টান স্পেনীয় রাজ্য আরাগন ও কাস্তিলের কাছে আত্মসমর্পণ করেছিলেন। নাসরিদের শাসনামলে নির্মিত আলহাম্বরা প্রাসাদ এই সময়ের একটি গুরুত্বপূর্ণ নিদর্শন।